Se aprobă,

Manager Proiect

Raluca Dan

DOCUMENTAŢIE DE ATRIBUIRE

pentru procedura de atribuire a contractului având ca obiect

**Servicii de monitorizare faună sălbatică în aria pilot Apuseni-Carpații de SV**

în cadrul **ConnectGREEN „Restaurarea și managementul coridoarelor ecologice din munți ca infrastructură verde în bazinul Dunării”** - finanțat prin Programul Transnațional Dunărea 2014 -2020

Întocmit,

Ioana Ismail

**Cerinţe achiziţie**

**Date generale**

Obiectul Proiectului: **ConnectGREEN „Restaurarea și managementul coridoarelor ecologice din munți ca infrastructură verde în bazinul Dunării”**

Obiectul procedurii de achiziţie: ***Servicii de monitorizare faună sălbatică în aria pilot Apuseni-Carpații de SV***

**Cod CPV:** 79311200-9 Servicii de realizare studii

Beneficiar: Asociația WWF Programul Dunăre Carpați România, AFI TECH PARK, Str. Tudor Vladimirescu nr. 29, sector 5, tel. 021 317 49 96, fax 021 317 49 97 e-mail: office@wwfdcp.ro.

**Date specifice**

Serviciile de monitorizare a faunei in zona pilot a proiectului Apuseni – Carpatii de SV sunt necesare în vederea colectării de date din teren referitoare la prezența speciilor de carnivore mari, dar și a speciilor pradă ale acestora, inclusiv la identificarea rutelor de deplasare. Toate aceste date sunt necesare pentru identificarea coridoarelor ecologice din zona pilot Apuseni – Carpații de SV.

**În cadrul activității vor fi realizate următoarele:**

Colectare date din teren/monitorizare in baza Metodologiei de indentificare a coridoarelor ecologice dezvoltată în proiectul ConnectGREEN și pusă la dispoziție de către beneficar.

Monitorizarea faunei se va face prin două metode principale:

- cu ajutorul camerelor de detectare puse la dispozitie de WWF, având ca specii țintă carnivorele mari, dar și speciile prada ale acestora;

- prin identificarea de urme în teren (pe zăpadă, noroi, arbori, carcase etc.)

**Rezultate așteptate:**

Livrabilele acestui serviciu sunt reprezentate de raporte de activitate bilunare.

Rapoartele bilunare vor descrie activitățile din teren inclusiv:

- traseele GPS parcurse, coordonatele camerelor; coordonatele camerelor precum și rezultatele utilizării acestora – specii identificate pe camere sau urmele acestora în teren, vor fi introduse în Fisa Excel pusă la dispoziție de WWF și descrise în raportul narativ;

- eventuale amenințări sau presiuni identificate în teren: ex. activități umane.

Rapoartele vor fi insoțite de o selecție a imaginilor/filmărilor relevante înregistrate prin intermediul camerelor de mișcare și shape-uri cu traseele și punctele în care se montează camerele.

Rapoatele de activitate reprezintă baza pentru plata serviciilor de monitorizare.

**Valoarea contractului fără TVA**: 60.702,09 lei, reprezentând 12.605,04Euro fără TVA la curs Euro 1 Euro = 4.8157 lei, din data 12 martie 2020.

**Procedura aplicată:** achiziție competitivă simplificată

**Legislaţia aplicabilă**: Cerințele impuse de manualul de implementare al proiectului.

**Criteriul de atribuire**: În vederea respectării principiilor economicității, eficienței și eficacității, beneficiarul va alege ca și câștigătoare oferta cea mai avantajoasă din punct de vedere tehnic și care nu depășește valoarea estimată conform bugetului.

**Oferta va fi prezentată în limba română şi va conţine:**

**1. Documente de calificare**

Experiența ofertantului:

* Personal calificat, minim 2 persoane în conservarea naturii (biologie, ecologie) sau în domenii apropiate;
* Cel puțin 5 ani de experiență profesională în monitorizarea faunei sălbatice;
* Cunoștințe în identificarea și managementul coridoarelor ecologice și a zonelor de conectivitate reprezintă un avantaj;
* Cunoștințe în GIS, în sistemele de operare Windows și Microsoft Office.

**2. Oferta financiară**

Oferta de preț se va conforma cu cerințele specificate mai jos:

a) Oferta de preț trebuie să acopere întreg contractul, așa cum prevede documentația de atribuire.

b) Pentru a permite plăți bilunare livrabilele pot fi împărțite în etape.

Preţurile şi valoarea totală vor fi exprimate în RON fără TVA, vor fi ferme, nu se vor majora ulterior şi vor fi valabile până la realizarea integrală a contractului. Pentru a evalua şi compara cât mai corect ofertele depuse, beneficiarul poate cere ofertantului clarificări la oferta sa.

Ofertele financiare ce vor depăşi valoarea totală a pragului estimat vor fi respinse.

Oferta financiară trebuie semnată și ștampilată de către ofertant.

**3. Oferta tehnică**

Oferta tehnică se va prezenta în așa fel încât să respecte, în totalitate cerințele prevăzute mai sus în documentația de atribuire. Propunerea tehnică va cuprinde propuneri concrete de abordare a activitățiilor menționate în prezenta documentație de atribuire. Propunerile trebuie să fie realiste, fundamentate și sustenabile pe termen lung.

**Termenul de prestare al serviciilor** - valabilitatea contractului este martie 2021.

**Condiţii de recepţie**

Recepția calitativă și cantitativă a serviciilor prestate se face la sediul beneficiarului.

**Modalităţi şi condiţii de plată**

Plata serviciilor contractate se va efectua conform contractului. Nu se vor acorda plăţi în avans. Plata se va face în RON.

**Precizari finale**

Asociația WWF Programul Dunăre Carpați România în calitate de entitate achizitoare, îşi rezervă dreptul de a respinge orice ofertă sau toate ofertele, în situaţia în care:

1. nu respectă condițiile obligatorii pentru participarea la achiziție,

2. sunt supuși unui conflict de interese,

3. nu respectă prevederile prezentei documentaţii de atribuire,

4. valorile prezentate de ofertanţi în oferte depăşesc valorile anterior estimate şi prevăzute în buget,

5. valorile prezentate de ofertanţi în oferte sunt subevaluate din dorinţa de a câştiga cu orice preţ contractul,

6. se fac vinovați de declarații false în funizarea informațiilor solicitate de către achizitor ca o condiție de participare la procedura de contractare sau nu reușesc să furnizeze informațiile cerute,

7. au depus documentanția după expirarea termenului limită specific în invitatația de participare.

**Prezentarea ofertei**

Oferta se va depune la sediul Asociației WWF Programul Dunăre Carpați România, AFI TECH PARK, Str. Tudor Vladimirescu nr. 29, sector 5, tel. 021 317 49 96, fax 021 317 49 97 sau va fi trimisă pe adresa de mail: [iismail@wwf.ro](mailto:iismail@wwf.ro), până la data limită **20.03.2020, ora 12.00**.

Informaţii suplimentare se pot obţine la sediul Asociației WWF Programul Dunăre Carpați România, AFI TECH PARK, Str. Tudor Vladimirescu nr. 29, sector 5, tel. 021 317 49 96, fax 021 317 49 97 sau email: rdan@wwf.ro. Persoană de contact: Raluca Dan – Manager Proiect.